section_heading: Životopis
paragraph_text: Pato je debitirao za prvu momčad Internacionala 26. studenog 2006. postigavši pogodak u 2. minuti. Na istoj je utakmici zabilježio i dvije asistencije, a kod zamjene u 57. minuti s terena je ispraćen ovacijama publike. Internacional je pobijedio Palmeiras 4:0. Već 13. prosinca zaigrao je na Svjetskom klupskom prvenstvu u Japanu te je bio najbolji igrač polufinala protiv egipatskog Al Ahlyja. Igrao je i finale protiv Barcelone, koje je Internacional dobio rezultatom 1:0.